Ня так даўно выйшла кніга “Палітычная гісторыя незалежнай Беларусі” на 1228 старонак. У нас гэтая тэма – найноўшая гісторыя Беларусі – табуюецца, таму яна магла выклікаць інтарэс. Апрача гэтага, правакацыйнай магла падацца і кніга Яна Шумскага, пра якую ўжо гаварыў. Але найперш, думаю, увагу прыцягнула колькасьць нашай прадукцыі: у нас сёлета выйшла ўжо больш за 10 кніжак на гістарычныя тэмы. А такога не было раней. У Беларусі ў год выходзіць менш за адну тысячу кніг на беларускай мове, з іх лічаныя адзінкі на тэму беларускай гісторыі, таму наша дзейнасць на агульным фоне досыць істотная. Уявіце сабе, выдалі 10 часопісаў на год плюс10-15 кніжак. Разам – больш за 10 тыс. старонак захапляльнага чытва.